《清远县荅李元复远送》
明代·张弼

春山晴对酒杯浓，迢递同临峡口峰。云意漫劳连日态，江流惭口别时容。

独看风节遐方振，归泛星槎万里逢。自是离塘新涨急，可堪回棹浪花重。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。